CELEX: 52002PC0764
Language: fi
Date: 2002-12-23
Title: Ehdotus: neuvoston päätös direktiivin 92/81/ETY 8 artiklan 4 kohdan mukaisen luvan antamisesta Ruotsille soveltaa eriytettyä valmisteverokantaa hiilidioksidineutraaleihin polttoaineisiin

Avis juridique important

|

52002PC0764

Ehdotus: neuvoston päätös direktiivin 92/81/ETY 8 artiklan 4 kohdan mukaisen luvan antamisesta Ruotsille soveltaa eriytettyä valmisteverokantaa hiilidioksidineutraaleihin polttoaineisiin  /* KOM/2002/0764 lopull. */  

Ehdotus: NEUVOSTON PÄÄTÖS direktiivin 92/81/ETY 8 artiklan 4 kohdan mukaisen luvan antamisesta Ruotsille soveltaa eriytettyä valmisteverokantaa hiilidioksidineutraaleihin polttoaineisiin(komission esittämä)PERUSTELUT1. Pyynnön esittäminen1.1. Ruotsin viranomaiset ilmoittivat komissiolle 8. heinäkuuta 2002 päivätyllä kirjeellä haluavansa ottaa käyttöön poikkeuksen, jonka nojalla ne voisivat soveltaa eriytettyä valmisteverokantaa hiilidioksidineutraaleihin polttoaineisiin direktiivin 92/81/ETY [1] 8 artiklan 4 kohdan mukaisesti.[1]  EYVL L 316, 31.10.1992, s. 12, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).Saadakseen pyynnön tarkastelussa tarvitsemansa tiedot komissio pyysi asiasta lisätietoja 8. elokuuta 2002 päivätyssä kirjeessä, johon Ruotsin viranomaiset vastasivat 20. syyskuuta 2002. Komissio pystyi Ruotsin viranomaisten vastauksen perusteella saattamaan poikkeuspyynnön tarkastelun päätökseen.1.2. Kivennäisöljyjen valmistevero muodostuu Ruotsissa kahdesta osasta, energiaverosta ja hiilidioksidiverosta.Ruotsi soveltaa tällä hetkellä ympäristönormeihin perustuvaa eriytettyä valmisteverokantaa sekä bensiiniin että dieselöljyyn. Ympäristöluokassa 1 [2] sovellettava energiavero on bensiinin osalta 3,16 SEK (0,32 euroa [3]) litralta ja dieselöljyn osalta 1,32 SEK (0,14 euroa) litralta. Hiilidioksidiveron osuus on sama kaikissa ympäristöluokissa, ja sen suuruus on bensiinin osalta 1,46 SEK (0,16 euroa) ja dieselöljyn osalta 1,80 SEK (0,20 euroa).[2]  Ruotsin viranomaisten mukaan luokan 1 polttoaineen, johon sovelletaan alinta verokantaa, osuus vuonna 2001 myydystä polttoaineesta oli sekä bensiinin että dieselin osalta lähes 100 prosenttia.[3]  Valuuttakurssi on pyöristetty siten, että yksi euro on 9,73 Ruotsin kruunua.Ehdotuksensa mukaan Ruotsi muuttaisi kivennäisöljytuotteiden valmisteverotusta koskevaa lainsäädäntöään (energiaverolaki 1994:1776) alentamalla bensiinistä ja dieselöljystä kannettavaa hiilidioksidiveroa tai poistamalla sen siltä osin kuin moottoripolttoaineena käytettävä bensiini tai dieselöljy korvataan sekoitetuilla tai puhtaassa muodossa olevilla hiilidioksidineutraaleilla polttoaineilla.Tämän toimenpiteen tarkoituksena on osaltaan parantaa ympäristön tilaa ja erityisesti vähentää hiilidioksidipäästöjä. Kivennäisöljytuotteiden korvaaminen uusiutuvista energialähteistä tuotettujen hiilidioksidineutraalien polttoaineiden käyttöä lisäämällä vähentää lisäksi EU:n riippuvuutta kolmansista maista, vahvistaa EU:n omaa kestävää energiahuoltoa ja edistää maatalouspolitiikan toteuttamista.Ruotsi aikoo lisäksi edistää kokeiluhankkeiden avulla biopolttoaineiden kehittämistä. Ruotsi voi neuvoston direktiivin 92/81/ETY 8 artiklan 2 kohdan mukaisesti soveltaa täydellisiä tai osittaisia verovapautuksia tai -alennuksia polttoaineisiin, joita käytetään verovalvonnassa kokeiluhankkeissa, joiden tarkoituksena on ympäristöystävällisempien tuotteiden, erityisesti uusiutuvista luonnonvaroista saatavien polttoaineiden, teknologinen kehittäminen.Toimenpide on määrä ottaa käyttöön 1. tammikuuta 2003 tai myöhemmin ajankohtana, josta hallitus päättää EU:n hyväksynnän saatuaan. Sen soveltaminen päättyy 31. joulukuuta 2007.Valmisteveron alennuksen vuoksi saamatta jäävien verotulojen määrän arvioidaan olevan noin 750 miljoonaa Ruotsin kruunua (77 miljoonaa euroa) vuodessa.1.3. Hiilidioksidineutraalien polttoaineiden tuotantokustannukset ylittävät tavanomaisen bensiinin tai dieselöljyn tuotantokustannukset paljon suunniteltua hiilidioksidiveron alennusta suuremmalla määrällä. Niiden vähittäismyyntihinta ei tästä syystä olisi kilpailukykyinen ilman veronalennusta. Valmisteveron alennuksen tarkoituksena on tasoittaa osa ylimääräisten tuotantokustannusten vaikutuksista. Kun tämä kustannusten ero poistuu, hiilidioksidineutraaleja polttoaineita voidaan myydä aiempaa kilpailukykyisemmillä hinnoilla tavalliseen bensiiniin tai dieseliin verrattuna.1.4. Pyydetyn hiilidioksidiveron alennuksen on määrä koskea hiilidioksidineutraaleja polttoaineita.Seuraavia tuotteita pidetään niihin sisältyvien hiiliatomien biologisen alkuperän perusteella hiilidioksidineutraaleina polttoaineina:- CN koodeihin 1501-1518 kuuluvat eläin- ja kasvisrasvat ja niiden johdannaiset,- CN koodeihin 2207 20 00 ja 2905 11 00 kuuluvat alkoholit, jotka eivät ole denaturoituja ja jotka eivät ole synteettisesti tuotettuja, sekä samanlaiset tuotteet,- muut biomassasta valmistetut tuotteet.Hiilidioksidiveroa alennetaan suhteessa biologista alkuperää olevien hiiliatomien osuuteen polttoaineessa.1.5. Edellä mainitut vaatimukset täyttävän polttoaineen osalta myönnetään veronalennus kaikille jäsenvaltioiden tai yhteisön ulkopuolisten maiden tuottajille, joiden tuotteita myydään Ruotsin markkinoilla. Hiilidioksidiveron alennus myönnetään automaattisesti soveltamatta minkäänlaista hakemus- ja palautusjärjestelmää.2. Komission arvio2.1. Direktiivin 92/81/ETY 8 artiklan 4 kohdan mukaan neuvosto voi yksimielisesti komission ehdotuksesta antaa jäsenvaltiolle luvan ottaa käyttöön täydentäviä valmisteverovapautuksia tai veronalennuksia erityisistä poliittisista syistä.Ruotsin viranomaiset ovat ilmoittaneet komissiolle haluavansa ottaa käyttöön poikkeuksen, jonka nojalla ne voisivat soveltaa eriytettyä valmisteverokantaa hiilidioksidineutraaleihin polttoaineisiin direktiivin 92/81/ETY [4] 8 artiklan 4 kohdan mukaisesti.[4]  EYVL L 316, 31.10.1992, s. 12, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).Ruotsin esittämästä pyynnöstä on direktiivin 92/81/ETY säännösten mukaisesti ilmoitettu muille jäsenvaltioille.2.2. Direktiivin 92/81/ETY 8 artiklan 4 kohdan nojalla pyydettyjä verovapautuksia tai veronalennuksia tarkasteltaessa on pyrittävä selvittämään, ovatko ne yhteisön politiikkojen mukaisia.EU:n politiikkana on usean vuoden ajan ollut hiilidioksidipäästöjen vähentäminen. Yksi tähän liittyvä merkittävä välitavoite saavutettiin, kun Euroopan unioni äskettäin allekirjoitti Kioton pöytäkirjan [5].[5]  Huhtikuun 25. Päivänä 2002 tehty neuvoston päätös 2002/358/ETY ilmastonmuutosta koskevan Yhdistyneiden Kansakuntien puitesopimuksen Kioton pöytäkirjan hyväksymisestä Euroopan yhteisön puolesta sekä sen velvoitteiden täyttämisestä yhteisesti (EYVL 130/1 15.5.2002).Euroopan unionin veropolitiikan ensisijaisia tavoitteita tulevina vuosina koskevassa komission tiedonannossa neuvostolle, Euroopan parlamentille ja talous- ja sosiaalikomitealle [6] sekä kuudennessa ympäristöä koskevassa toimintaohjelmassa [7] todetaan, että verotukselliset toimenpiteet ovat yksi väline, jonka avulla ympäristönäkökohdat voidaan pyrkiä paremmin sisällyttämään kaikkiin yhteisön politiikan aloihin.[6]  KOM(2001) 260 lopullinen.[7]  KOM(2001) 547 lopullinen.Ruotsin viranomaisten pyytämä veronalennus on näin ollen seuraavien yhteisön politiikkojen mukainen:- yhteisön ympäristöpolitiikka, jonka tavoitteena on hiilidioksidipäästöjen vähentäminen, ja- yhteisön energiapolitiikka, jolla pyritään varmistamaan oma kestävä energiahuolto.Komissio toteaa, että täysin hiilidioksidineutraalia alkuperää olevista polttoaineista kannettavan valmisteveron tosiasialliset kokonaismäärät (ks. seuraava taulukko) ovat bensiiniä vastaavan biopolttoaineen osalta korkeammat kuin yhteisössä sovellettava vähimmäismäärä. Sekoittamattoman biodieselöljyn osalta veron määrä saattaa jäädä alle yhteisössä sovellettavan vähimmäismäärän, 140 euroon 1 000 litralta. Direktiivin 92/81/ETY muuttamiseksi biopolttoaineiden osalta annettua neuvoston direktiiviehdotusta [8] koskevan poliittisen kompromissin mukaan biopolttoaineet voidaan kuitenkin tietyin edellytyksin vapauttaa kokonaan kivennäisöljyihin sovellettavista valmisteveroista. Nämä edellytykset täyttyvät tässä tapauksessa.[8]  Ehdotus neuvoston direktiiviksi direktiivin 92/81/ETY muuttamisesta alennetun valmisteverokannan tiettyihin biopolttoaineita sisältäviin kivennäisöljyihin ja biopolttoaineisiin soveltamisen mahdollisuuden osalta, KOM(2001) 547 lopullinen (EYVL C 103 E, 30.4.2002, s. 217 - 0220).&gt;TAULUKON PAIKKA&gt;Ruotsin hallitus seuraa hintoja ja valvoo, ettei hiilidioksidineutraalien polttoaineiden osalta tapahdu ylikorvaamista suhteessa vastaaviin fossiilisiin polttoaineisiin.Valtiontukia koskevien sääntöjen osalta komissio tekee päätöksen ehdotuksen soveltuvuudesta yhteismarkkinoille heti, kun neuvosto on antanut Ruotsille luvan ottaa käyttöön tämä toimenpide.3. PäätösKomissio ehdottaa, että neuvosto myöntää neuvoston direktiivin 92/81/ETY 8 artiklan 4 kohdan nojalla Ruotsille luvan soveltaa 31. joulukuuta 2007 saakka eriytettyjä valmisteverokantoja hiilidioksidineutraaleihin polttoaineisiin.Lyijyttömän bensiinin korvaaviin hiilidioksidineutraaleihin polttoaineisiin sovellettavan tosiasiallisen valmisteverokannan on oltava vähintään 320 euroa 1 000 litraa kohti.Dieselöljyn korvaaviin hiilidioksidineutraaleihin polttoaineisiin sovellettavan tosiasiallisen valmisteverokannan on oltava vähintään 140 euroa 1 000 litraa kohti.Valmisteveron alennuksia on tarkistettava Ruotsin viranomaisten säännöllisen tarkastelun pohjalta, jotta ne eivät johtaisi hiilidioksidineutraalien polttoaineiden tuotantoon liittyvien lisäkustannusten ylikorvaamiseen.Ehdotus: NEUVOSTON PÄÄTÖS direktiivin 92/81/ETY 8 artiklan 4 kohdan mukaisen luvan antamisesta Ruotsille soveltaa eriytettyä valmisteverokantaa hiilidioksidineutraaleihin polttoaineisiin(Ainoastaan ruotsinkielinen teksti on todistusvoimainen)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon kivennäisöljyjen valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/81/ETY [9] ja erityisesti sen 8 artiklan 4 kohdan,[9]  EYVL L 316, 31.10.1992, s. 12, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).ottaa huomioon komission ehdotuksen,sekä katsoo seuraavaa:(1) Ruotsi on pyytänyt lupaa eriytetyn hiilidioksidiverokannan soveltamiselle hiilidioksidineutraaleihin polttoaineisiin direktiivin 92/81/ETY 8 artiklan 4 kohdan mukaisesti. Muille jäsenvaltioille on tehty asianmukainen ilmoitus.(2) Uusiutuvien energialähteiden ja erityisesti biopolttoaineiden kehittämistä on kannustettu yhteisössä vuodesta 1985 lähtien. Komissio hyväksyi 7 päivänä marraskuuta 2001 [10] toimintasuunnitelman ja kaksi direktiiviehdotusta korvaavien polttoaineiden käytön edistämiseksi liikennealalla ottaen lähtökohdaksi biopolttoaineiden käytön edistämiseen tarkoitettujen sääntelyä ja verotusta koskevien toimenpiteiden toteuttamisen. Ruotsin viranomaisten pyytämä poikkeus noudattaa näin ollen biopolttoainealan kehittämiseen tähtäävää yhteisön politiikkaa, jonka tavoitteena on ympäristön suojelu ja energiahuollon varmuuden takaaminen.[10]  KOM(2001) 547 lopullinen, 7.11.2001.(3)  Kivennäisöljytuotteiden valmistevero kokonaismäärä muodostuu Ruotsissa kahdesta osasta, energiaverosta ja hiilidioksidiverosta. Hiilidioksidivero voitaisiin alentaa nollaan siltä osin kuin bensiinin tai dieselöljyn sisältämät tavanomaiset kivennäisöljytuotteet korvataan sekoitetuilla tai puhtaassa muodossa olevilla hiilidioksidineutraaleilla polttoaineilla. Hiilidioksidiveron alennuksen tulisi olla suhteessa biologista alkuperää olevien hiiliatomien osuuteen polttoaineessa.(4) Seuraavia tuotteita pidetään niihin sisältyvien hiiliatomien biologisen alkuperän perusteella hiilidioksidineutraaleina polttoaineina:- CN koodeihin 1501-1518 kuuluvat eläin- ja kasvisrasvat ja niiden johdannaiset,- CN koodeihin 2207 20 00 ja 2905 11 00 kuuluvat alkoholit, jotka eivät ole denaturoituja ja jotka eivät ole synteettisesti tuotettuja, sekä samanlaiset tuotteet,- muut biomassasta valmistetut tuotteet(5) Eriytettyä verokantaa sovellettaisiin hiilidioksidineutraaleihin polttoaineisiin tuotannon tai tuonnin tasolla. Hiilidioksidiveron alennus myönnetään automaattisesti soveltamatta minkäänlaista hakemus- ja palautusjärjestelmää.(6) Tämän päätöksen säännökset eivät rajoita alkoholin ja alkoholijuomien valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/83/ETY [11] 27 artiklan 1 kohdan a ja b alakohdan soveltamista denaturoitua alkoholia ja sen jakelumenettelyä koskevan pakollisen verovapautuksen osalta ottaen huomioon, että tätä verotusjärjestelyä voidaan soveltaa ainoastaan niissä erityistapauksissa, joissa denaturoitua alkoholia käytetään polttoaineena tai polttoaineen lisäaineena direktiivin 92/81/ETY 2 artiklan 3 kohdan mukaisesti.[11]  EYVL L 316, 31.10.1992, s. 21.(7) Hiilidioksidineutraalien polttoaineiden tuotantokustannukset ylittävät tavanomaisen polttoaineen tuotantokustannukset, joten niiden vähittäismyyntihinta ei olisi kilpailukykyinen ilman hiilidioksidiveron alennusta. Valmisteveron alennuksella pyritään tasoittamaan hiilidioksidineutraalien polttoaineiden ylimääräisiä tuotantokustannuksia fossiilisiin polttoaineisiin verrattuna. Välttääkseen ylikorvaamista Ruotsin hallituksen tulisi siten säännöllisesti tarkastella hiilidioksidineutraalien polttoaineiden tuotantokustannuksia.(8) Annetun luvan tulisi olla voimassa viisi vuotta.(9) Komissio tarkastelee säännöllisesti veronalennuksia ja verovapautuksia varmistaakseen, että ne eivät vääristä kilpailua tai haittaa sisämarkkinoiden toimintaa ja että ne ovat yhteisön kilpailu-, ympäristön- ja terveydensuojelu-, energia- ja liikennepolitiikan mukaisia,ON TEHNYT TÄMÄN PÄÄTÖKSEN:1 artiklaRuotsille annetaan lupa soveltaa eriytettyä hiilidioksidiveron verokantaa hiilidioksidineutraaleihin polttoaineisiin.2 artiklaSeuraavia tuotteita pidetään niihin sisältyvien hiiliatomien biologisen alkuperän perusteella hiilidioksidineutraaleina polttoaineina:(a) CN koodeihin 1501-1518 kuuluvat eläin- ja kasvisrasvat ja niiden johdannaiset,(b) CN koodeihin 2207 20 00 ja 2905 11 00 kuuluvat alkoholit, jotka eivät ole denaturoituja ja jotka eivät ole synteettisesti tuotettuja, sekä samanlaiset tuotteet,(c) muut biomassasta valmistetut tuotteet.'Biomassalla' tarkoitetaan maataloudesta (sekä kasvi- että eläinperäiset aineet mukaan lukien), metsätaloudesta ja niihin liittyviltä tuotannonaloilta peräisin olevien tuotteiden, jätteiden ja tähteiden biohajoavaa osaa sekä teollisuus- ja yhdyskuntajätteiden biohajoavaa osaa.3 artiklaHiilidioksidiveron alennuksen on oltava suhteessa biologista alkuperää olevien hiiliatomien osuuteen polttoaineessa.4 artiklaLyijyttömän bensiinin korvaaviin hiilidioksidineutraaleihin polttoaineisiin sovellettavan tosiasiallisen valmisteverokannan on oltava vähintään 320 euroa 1 000 litraa kohti.Dieselöljyn korvaaviin hiilidioksidineutraaleihin polttoaineisiin sovellettavan tosiasiallisen valmisteverokannan on oltava vähintään 140 euroa 1 000 litraa kohti.5 artiklaValmisteveron alennuksia on tarkistettava Ruotsin viranomaisten säännöllisen tarkastelun pohjalta, ottaen huomioon raaka-aineiden hinnanmuutokset, jotta ne eivät johtaisi hiilidioksidineutraalien polttoaineiden tuotantoon liittyvien lisäkustannusten ylikorvaamiseen.6 artiklaTämän päätöksen voimassaolo päättyy 31 päivänä joulukuuta 2007.7 artiklaTämä päätös on osoitettu Ruotsin kuningaskunnalle.Tehty BrysselissäNeuvoston puolestaPuheenjohtaja